CELEX: 32017D1504
Language: fi
Date: 2017-08-24 00:00:00
Title: Neuvoston päätös (YUTP) 2017/1504, annettu 24 päivänä elokuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta

26.8.2017   
            
            
               FI
            
            
               Euroopan unionin virallinen lehti
            
            
               L 221/22
            
         NEUVOSTON PÄÄTÖS (YUTP) 2017/1504,
   annettu 24 päivänä elokuuta 2017,
   Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 27 päivänä toukokuuta 2016 Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 (1), jolla kumottiin päätös 2013/183/YUTP ja muun muassa pantiin täytäntöön Yhdistyneiden kansakuntien turvallisuusneuvoston päätöslauselmat 1718 (2006), 1874 (2009), 2087 (2013), 2094 (2013) ja 2270 (2016).
            
         
               (2)
            
            
               Yhdistyneiden kansakuntien turvallisuusneuvosto hyväksyi 5 päivänä elokuuta 2017 päätöslauselman 2371 (2017), jossa määrätään Korean demokraattista kansantasavaltaa koskevista uusista toimenpiteistä, muun muassa sellaisten henkilöiden ja yhteisöjen nimeämisestä, joihin sovelletaan varojen jäädyttämistä, mukaan lukien Foreign Trade Bank ja Korean National Insurance Company, jäljempänä ’KNIC’.
            
         
               (3)
            
            
               Yhdistyneiden kansakuntien turvallisuusneuvoston päätöslauselman 2371 (2017) 26 kohdassa määrätään Foreign Trade Bankin tai KNIC:n kanssa tietyissä olosuhteissa tehtäviin rahoitustoimiin sovellettavasta erityispoikkeuksesta varojen jäädyttämistä koskeviin säännöksiin.
            
         
               (4)
            
            
               Neuvosto hyväksyi 10 päivänä elokuuta 2017 täytäntöönpanopäätöksen (YUTP) 2017/1459 (2), jolla Foreign Trade Bank ja KNIC lisättiin päätöksen (YUTP) 2016/849 liitteeseen I. Yhdistyneiden kansakuntien turvallisuusneuvoston päätöslauselman 2371 (2017) 26 kohdassa määrätyt poikkeukset olisi myös pantava täytäntöön.
            
         
               (5)
            
            
               KNIC:iä koskeva merkintä olisi poistettava päätöksen (YUTP) 2016/849 liitteestä II, koska se on nyt nimetty liitteessä I.
            
         
               (6)
            
            
               Unionin lisätoimet ovat tarpeen tässä päätöksessä säädettyjen toimenpiteiden panemiseksi täytäntöön.
            
         
               (7)
            
            
               Päätös (YUTP) 2016/849 olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös (YUTP) 2016/849 seuraavasti:
   
               1)
            
            
               Korvataan 27 artiklan 7 kohta seuraavasti:
               ”7.   Edellä 1 a ja 2 kohdassa säädettyä kieltoa ei sovelleta:
               
                           a)
                        
                        
                           jos pakotekomitea on päättänyt tapauskohtaisesti, että poikkeus on tarpeen sellaisten kansainvälisten ja valtioista riippumattomien järjestöjen toiminnan helpottamiseksi, jotka toteuttavat avustus- ja hätäaputoimia Korean demokraattisessa kansantasavallassa maan siviiliväestön hyväksi;
                        
                     
                           b)
                        
                        
                           Foreign Trade Bankin tai Korean National Insurance Companyn (KNIC) kanssa tehtäviin rahoitustoimiin, jos kyseiset rahoitustoimet koskevat ainoastaan diplomaattiedustustojen toimintaa Korean demokraattisessa kansantasavallassa tai Yhdistyneiden kansakuntien toteuttamia tai sen kanssa koordinoituja humanitaarisia toimia.”
                        
                     
         
               2)
            
            
               Korvataan 36 a artikla seuraavasti:
               ”36 a artikla
               YK:n turvallisuusneuvoston päätöslauselmissa 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) ja 2371 (2017) määrätyistä toimenpiteistä poiketen ja edellyttäen, että pakotekomitea on päättänyt, että poikkeus on tarpeen sellaisten kansainvälisten ja valtioista riippumattomien järjestöjen toiminnan helpottamiseksi, jotka toteuttavat avustus- ja hätäaputoimia Korean demokraattisessa kansantasavallassa maan siviiliväestön hyväksi, jäsenvaltion toimivaltainen viranomainen myöntää tarvittavan luvan.”
            
         
               3)
            
            
               Muutetaan päätöksen (YUTP) 2016/849 liite II tämän päätöksen liitteen mukaisesti.
            
         2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Brysselissä 24 päivänä elokuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  Neuvoston päätös (YUTP) 2016/849, annettu 27 päivänä toukokuuta 2016, Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta (EUVL L 141, 28.5.2016, s. 79).
   
      (2)  Neuvoston täytäntöönpanopäätös (YUTP) 2017/1459, annettu 10 päivänä elokuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 täytäntöönpanosta (EUVL L 208, 11.8.2017, s. 38).
   
      LIITE
      Poistetaan seuraava merkintä päätöksen (YUTP) 2016/849 liitteessä II olevan II osan B osasta (Yhteisöt):
      
         
                     ”3.
                  
                  
                     Korea National Insurance Corporation (KNIC) ja sen konttorit
                  
                  
                     Korea Foreign Insurance Company
                  
                  
                     Haebangsan-dong, Central District, Pjongjang, Korean demokraattinen kansantasavalta
                     Rahlstedter Strasse 83 a, 22149 Hamburg
                     
                                 Korea National Insurance Corporation of Alloway, Kidbrooke Park Road, Blackheath,
                              
                           
                                 London SE30LW
                              
                           
                  
                     3.7.2015
                  
                  
                     Korea National Insurance Corporation (KNIC) on valtion omistama ja valtion määräysvallassa oleva yhtiö, joka tuottaa merkittäviä valuuttatuloja, joita voidaan käyttää Korean demokraattisen kansantasavallan ydinohjelmien, ballististen ohjusten ohjelmien tai muiden joukkotuhoaseohjelmien edistämiseen.
                     Lisäksi Pjongjangissa sijaitseva KNIC:n päätoimipaikka on yhteydessä Korean työväenpuolueen virasto 39:ään, joka on nimetty yhteisö.”